**Alfonso XIII** (17. toukokuuta 1886 – 28. helmikuuta 1941) oli Espanjan kuningas vuosina 1886–1931. Alfonso syntyi isänsä Alfonso XII:n kuoleman jälkeen, joten Alfonson ollessa alaikäinen sijaishallitsijana toimi kuninkaan äiti, kuningatar Maria Kristiina. Alfonso nousi virallisesti valtaan saavuttaessaan 16 vuoden iän vuonna 1902.

31. toukokuuta 1906 Alfonso solmi avioliiton skotlantilaissyntyisen Battenbergin prinsessan Viktoria Eugenie Battenbergin kanssa. Viktoria oli Edvard VII:n sisarentytär ja kuningatar Viktorian lapsenlapsi. Kuningasparin ollessa paluumatkalla häistään he pelastuivat täpärästi pommi-iskusta, jossa kuoli ja haavoittui useita sivullisia ja hovin jäseniä. Kuningasta vastaan tehtiin useita muitakin murhayrityksiä.

Pari sai yhteensä seitsemän lasta, joiden lisäksi Alfonsolla oli kolme aviotonta lasta.*lähde?* Hän muisti myös aviottomia lapsiaan testamentissaan. Hallitsijaparin pojista kaksi, kruununperijä Alfonso ja nuorin Gonzalo, perivät B-verenvuototaudin äidiltään.

Espanja menetti Alfonso XIII:n hallituskaudella 1898 sodan seurauksena siirtomaansa Kuubassa, Puerto Ricossa ja Filippiineillä, hävisi useita sotia Pohjois-Afrikassa ja kärsi Miguel Primo de Riveran diktatuurista. Kun Espanjan toinen tasavalta julistettiin 14. huhtikuuta 1931, kuningas lähti maasta luopumatta virallisesti kruunustaan. Espanjan sisällissodan puhjettua Alfonso teki selväksi kannattavansa kapinallisten kansannousua hallitusta vastaan. Kenraali Francisco Franco kuitenkin julisti syyskuussa 1936, että nationalistit eivät tulisi hyväksymään Alfonsoa kuninkaana. Ensimmäiset vuodet maanpaossa Alfonso vietti Ranskassa. Myöhemmin hän muutti Italiaan ja kuoli Roomassa vuonna 1941 luovutettuaan oikeutensa kruunuun kolmannelle pojalleen, Barcelonan kreivi Don Juanille. Tämän poika, Juan Carlos I, hyväksyttiin Francon esityksestä vuonna 1969 Espanjan tulevaksi kuninkaaksi, ja Francon kuoltua 1975 parlamentti valitsi Juan Carlosin kuninkaaksi. Kuninkaan isä luopui vaatimuksestaan kruunuun vuonna 1977 ja hänelle myönnettiin Barcelonan kreivin arvonimi.

Lähteet
-------

1. 1 2  Alfonso XIII *Encyclopaedia Britannica*. Viitattu 12.4.2018.
2. ↑  The Wedding of King Alfonso XIII of Spain *Royalty Magazine*. Viitattu 12.4.2018.
3. ↑  Lydia Starbuck: The stories of Queen Victoria’s granddaughters: Victoria Eugenie, Queen of Spain *Royal Central*. Viitattu 12.4.2018.
4. ↑  'Royal bastard' is uncle of Spain's king, judge rules *The Telegraph*.  2003. Viitattu 12.4.2018.
5. ↑  Haemophilia in the Descendants of Queen Victoria *englishmonarchs.co.uk*.  8.10.2009. Viitattu 19.8.2020. (englanniksi)
6. ↑  Case Closed: Famous Royals Suffered From Hemophilia *sciencemag.org*. Viitattu 19.8.2020. (englanniksi)
7. ↑  Juan de Borbón *Encyclopædia Britannica*. Viitattu 19.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **Alfonso XIII** Wikimedia Commonsissa

|  |  |  |  |
| --- | --- | --- | --- |
| Espanja | Edeltäjä:**Alfonso XII** | **Espanjan kuningas**1886–1931 | Seuraaja:**Juan Carlos I** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Chile
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* KulturNav
* Te Papa (New Zealand)

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* NARA
* RISM
* IdRef

 |

 |